অ্যান-মারি

অ্যান-মারি রোজ নিকোলসন (জন্ম ৭ এপ্রিল ১৯৯১) একজন ব্রিটিশ গায়িকা এবং সঙ্গীত রচয়িতা। রকাবাই, অ্যলার্ম,চাও আডিয়স,ফ্রেন্ডস ও ২০০২সহ তার কয়েকটি গান ইউএস সিঙ্গেলস চার্টে জাগয়া পেয়েছে। এদের মধ্যে ক্লিন ব্যান্ডিট ও শন পলের সাথে সমন্বিতভাবে রকাবাই গানটি ইউএস সিঙ্গেলস চার্টে প্রথম স্থান অর্জন করেছিল। তার প্রথম অ্যালবাম স্পিক ইউর মাইন্ড ২০১৮ সালের ২৭ এপ্রিল মুক্তি পায় এবং ইউকে অ্যালবামস চার্টে তৃতীয় স্থান অর্জন করে। তিনি ২০১৯ ব্রিট অ্যাওয়ার্ডসে সেরা ব্রিটিশ নারী একক শিল্পীসহ চারটি বিভাগে মনোনয়ন পেয়েছিলেন। ২০১৫ সালে অ্যাসাইলাম রেকর্ডসের (আটলান্টিক রেকর্ডসের উপ-লেভেল) সাথে একটি রেকর্ড চুক্তি স্বাক্ষর করার পর থেকে ২০১৮ সাল পর্যন্ত এই লেভলটির মাধ্যমে তিনি তার সঙ্গীত প্রকাশ করেছিলেন। এরপর আটলান্টিক রেকর্ড ত্যাগ করে এর সত্ত্বাধিকারী ওয়ার্নার রেকর্ডসের সাথে চুক্তিবদ্ধ হন। ২০২১ সাল থেকে তিনি দ্য ভয়েস অব ইউকের ১০ম সিরিজের প্রশিক্ষকের দায়িত্ব পালন করছেন।

 প্রাথমিক জীবন 
অ্যান-মারি এ্যাসেক্সের ইস্ট টেলবেরিতে জন্মগ্রহণ করেন এবং সেখানেই বড় হয়েছেন। তার বাবার জন্মস্থান আয়ারল্যান্ডে। আর তার মা এ্যাসেক্সের স্থানীয় বাসিন্দা। শিশু বয়সে অ্যান-মারি ইস্ট এন্ড থিয়েটারের দুইটি মঞ্চ নাটক লা মিসারেবল-এ ৬ বছর বয়সে এবং উইসেল ডাউন দ্য উইন্ড-এ জেসি জের সাথে ১২ বছর বয়সে অভিনয় করেছেন।

অ্যান-মারি ৯ বছর বয়স থেকে সটোকান ক্যারাটে অনুশীলন করতেন এবং ২০০২ ফুনাকোশি সটোকান ক্যারাটে অ্যাসোসিয়েশন ওয়ার্ল্ড চ্যাম্পিয়নশীপে দ্বৈত স্বর্ণ অর্জন করেন, ২০০৭ ফুনাকোশি সটোকান ক্যারাটে অ্যাসোসিয়েশন ওয়ার্ল্ড চ্যাম্পিয়নশীপে স্বর্ণ ও রোপ্য এবং ইউনাইটেড কিংডম ট্রেডিশনাল ক্যারাটে ফেডারেশন ন্যাশনাল চ্যাম্পিয়নশীপে স্বর্ণ অর্জন করেন। তিনি পরে সটোকান ক্যারাটে অনুশীলনকে তার পেশা জীবনের দরকারী অধ্যবসায়ের উত্‍স হিসেবে কৃতিত্ব দেন। যদিও তিনি বর্তমানে খুব বেশি সটোকান ক্যারাটে অনুশীলন করেন না। এছাড়া তিনি পালমার্স কলেজেও যেতেন।

 সঙ্গীত-জীবন 
 ২০১৩–২০১৫: পেশাজীবন শুরু এবং ক্যারাটে 
২০১৩ সালে অ্যান-মারি রকেট রেকডর্স-এর জন্য "সামার গার্ল"-এর একক পরিবেশনা থেকে নিজেকে সরিয়ে নেন। একজন শিল্পী হিসেবে নিজেকে প্রতিষ্ঠা করার জন্য তিনি তার একক কর্মজীবন সংক্ষিপ্ত করেন। অন্তবর্তীকালীন সময়ের জন্য গর্গন সিটির ম্যাগনেটিক ম্যান-এর গানগুলোতে অতিথি শিল্পী হিসেবে যোগদান করেন এবং এরপর তিনি রুডিমেন্টাল-এর দৃষ্টি আকর্ষণ করেন; তাদের একজন ভোকালিস্ট ব্যান্ড ছেড়ে গেলে তারা অ্যান-মারিকে তার পরিবর্তে ব্যান্ডে যোগ দিতে আমন্ত্রণ করে। তিনি ব্যান্ডের উই দ্য জেনারেশন অ্যালবামের চারটি গানে সমন্বিতভাবে কণ্ঠ দেন, আর এদের মধ্যে দুইটি গানে ডিজি রাস্কাল এবং উইল হার্ড তার সহশিল্পী ছিলেন এবং পরে "রুমর মিল" গানটি ইউএস সিঙ্গেলস চার্টে ৬৭তম স্থান অর্জন করে।Peak chart positions for singles in the United Kingdom: * All except "Rockabye":  * "Rockabye":  তিনি দুই বছর ধরে ব্যান্ডের সাথে বিভিন্ন সঙ্গীতভ্রমণে অংশগ্রহণ করেছেন। তখনকার নতুন লেবেল মেজর টম'স থেকে তার প্রথম ইপি ক্যারাটে প্রকাশ করেন; এটির দুইটি একক "ক্যারাটে" এবং "জিমিনি", যা অ্যান-মারিকে তার প্রথম লাইভ পারফরমেন্সের সুযোগ সৃষ্টি করে দেয়। ২০১৫ সালের নভেম্বরে তিনি একক গান "ডু ইট রাইট" প্রকাশ করেন, যা ইউকে সিঙ্গেলস চার্টে ৯০তম স্থান অর্জন করে। অ্যান-মারির প্রথম পূর্ণদৈঘ্য অ্যালবামে গানটি থাকার কথা ছিল, ঐ সময় অ্যালবামটি নিয়ে কাজ করার সময় অ্যালনামটির নাম ব্রিদিং ফায়ার ঠিক করা হয়েছিল।

 ২০১৬–২০১৮: স্পিক ইউর মাইন্ড 
থাম্ব|বাম|210px|২০১৭ সালে এসডব্লিউআরথ্রি নিউ পপ ফেস্টিবালে সঙ্গীত পরিবেশনা করছেন অ্যান-মারি
২০ মে ২০১৬ সালে অ্যান-মারি তার অভিষেক অ্যালবামের প্রথম গান "অ্যালার্ম" প্রকাশ করেন, যা জুনে এক সপ্তাহ ধরে ৭৬তম স্থানে অবস্থান করে এবং পরে ২য় অবস্থানে উঠে আসে আর যুক্তরাজ্যে এটি প্লাটিনাম শ্রেণীভূক্ত হয়। ২০১৬ সালের অক্টোবরে নেদারল্যান্ডসের গ্রনিনজেনের ইউরোসনিক নরডারস্ল্যাগ-এর ৩১তম আসরে অ্যান-মারির সঙ্গীত পরিবেশনার কথা নিশ্চিত করা হয়। একই মাসে ক্লিন ব্যান্ডিট তাদের গান রুকাবাই প্রকাশ করে, যেখানে মেইন ভোকালিস্ট ছিলেন অ্যান-মারি এবং গানটি জ্যামাইকান র্যাপার শন পলের সাথে সমন্বিতভাবে গাওয়া হয়েছিল। এটি টানা ৯ সপ্তাহ প্রথম স্থানে অবস্থান করে এবং বহুল প্রত্যাশীত ক্রিস্টমাস নাম্বার ওয়ান স্থান অর্জন করে। গানটি ইউরোপ, উত্তর আমেরিকা এবং ওশেনিয়ার অধিকাংশ দেশে মাল্টি প্লাটিনাম শ্রেণীভূক্ত করা হয়েছে।

১০ মার্চ ২০১৭ সালে অ্যান-মারি "চাও আডিয়স" গানটি প্রকাশ করেন, যা তিনি পূর্বে ২৮ নভেম্বর ২০১৬ সালে কোকো'তে পরিবেশনা করেছিলেন। গানটি যুক্তরাজ্যে সেরা দশে জায়গা করে নেয়, যেখানে এর অবস্থান ছিল নবম এবং বিপিআই কর্তৃক এটি প্লাটিনাম শ্রেণীভূক্ত হয়। অ্যন মারির পরবর্তী একক গান ইদার ওয়ে স্নেকহিপস ও জোয়ি ব্যাডেস-এর সাথে সমন্বিতভাবে গাওয়া হয়। ২১ সেপ্টেম্বর অ্যন মারি তার একক গান "হেভি" এবং ১৫ ডিসেম্বরে "দেন" গানটি প্রকাশ করেন। ২০১৮ সালের ৯ ফেব্রুয়ারি অ্যান-মারি মার্শমেলোর সাথে সমন্বিতভাবে ফ্রেন্ডস গানটি প্রকাশ করেন। লিড আর্টিস্ট হিসেবে এটি অ্যান-মারির প্রথম গান যা যুক্তরাজ্যে সেরা পাঁচ-এ জায়গা করে নেয়। ২২ ফেব্রুয়ারিতে অ্যান-মারি ঘোষণা করেন তার অভিষেক স্টুডিও অ্যালবাম স্পিক ইউর মাইন্ড একই বছরের ২৭ এপ্রিলে মুক্তি দেওয়া হবে। তার অ্যালবাম মুক্তি পাওয়ার কিছু আগে ২০ এপ্রিল তারিখে অ্যান-মারি তার নতুন একক গান ২০০২ প্রকাশ করেন। ২০১৮ সালের নভেম্বরে অ্যান-মারি এবং জেমস আর্থার দ্য গ্রেটেস্ট সো সোম্যান থেকে পুণঃরেকর্ডকৃত সাউন্ড ট্র্যাক দ্য গ্রেটেস্ট সোম্যান:রিইমাজিনডের জন্য রিরাইট দ্য স্টারস রেকর্ড করেন।

 ২০১৯–বর্তমান: দ্য ভয়েস ইউকে, প্রকাশিত এককসমূহ এবং থেরাপি 
১৩ রিজন হোয়াই: সিজন ৩-এর সাউন্ডট্র্যাকের অংশ হিসেবে ২০১৯ সালে অ্যান-মারি সমন্বিতভাবে মার্কিন গায়ক ল্যূভের সাথে "ফাক, আই'ম লুনিলি" এককটি প্রকাশ করেন। এককটি ২০১৯ সালের ১লা আগস্ট মুক্তি পায়। অ্যান-মারি ২০২০ সালের ৭ ফেব্রুয়ারি "বার্থডেই" গানটি প্রকাশ করেন। ২০২০ সালের মা দিবসে তিনি তার "হার" মুক্তি দেন এবং মার্কিন র্যাপার ডোজা ক্যাটের সাথে তার সমন্বিতভাবে গাওয়া "টু বি ইয়াং" ২০২০ সালের ১৭ জুলাই মুক্তি পেয়েছে।

 ব্যক্তিগত জীবন 
২০১৮ সালে অ্যান-মারি পুরুষ ও নারী উভয়ের প্রতি তার আকর্ষণের কথা প্রকাশ করেন। কিন্তু তিনি নিজেকে উভকামি মনে করেন না। এ বিষয়ে তিনি বলেছিলেন "আমার মনে হয় যাকে আমার ভালো লাগে তার প্রতিই আকর্ষণবোধ করি"।

 ডিস্কোগ্রাফি 

 স্পিক ইউর মাইন্ড (২০১৮)
 থেরাপি (২০২১)
 আনহেলদি (২০২৩)

 চলচ্চিত্র তালিকা 
 বছর শিরোনাম ভূমিকা মন্তব্য ২০২০ হাউ টু বি অ্যান-মারি মুখ্য চরিত্র প্রামাণ্যচিত্র ২০২১ দ্য ভয়েস ইউকে প্রশিক্ষক দশম সিজন 

 সঙ্গীত সফর 
 স্পিক ইউর মাইন্ড ওয়ার্ল্ড ট্যূর (২০১৮-১৯)

 সাপোর্টিং 
 ÷ ট্যূর (ইউরোপ ও উত্তর আমেরিকা লেগ) (২০১৭–১৮)

 পুরস্কার ও মনোনয়ন 
বছরপুরস্কারমনোনয়নবিভাগফলাফল ২০১৬  এমটিভি সঙ্গীত পুরস্কার   অ্যান-মারি  বেস্ট পুশ অ্যাক্ট   এমটিভি ব্রান্ড নিউ  এমটিভি ব্রান্ড নিউ   মোবো পুরস্কার  সেরা উদীয়মান   ২০১৭  ব্রিট পুরস্কার  ক্রিটিকস চয়েস এ্যাওয়ার্ড   ব্রিটিশ ব্রেকথ্রু অ্যাক্ট   "রকাবাই"   বছরের সেরা ব্রিটিশ একক   বর্ষসেরা ব্রিটিশ ভিডিও   টিন চয়েস এ্যাওয়ার্ড  চয়েস মিউজিক: নৃত্য / বাদ্যযন্ত্রগত গান   লসফোর্টি সঙ্গীত পুরস্কার  বর্ষসেরা আন্তর্জাতিক গান   এমটিভি ইউরোপ সঙ্গীত পুরস্কার  সেরা গান   ২০১৮  ব্রিট পুরস্কার  "চাও আডিয়স"  বর্ষসেরা ব্রিটিশ  ভিডিও   আইহার্ট রেডিও সঙ্গীত পুরস্কার  "রকাবাই"   বছরের সেরা নৃত্য গান   ডব্লিউডিএম রেডিও পুরস্কার   বর্ষসেরা গান   অ্যান-মারি  সেরা বাদ্যযন্ত্রগত কণ্ঠ   বিলবোর্ড সঙ্গীত পুরস্কার  "রকাবাই"  শীর্ষ নৃত্য / বাদ্যযন্ত্রগত গান   টিন চয়েস এ্যাওয়ার্ড  "ফ্রেন্ডস"   চয়েস মিউজিক: নৃত্য / বাদ্যযন্ত্রগত গান   আইহার্ট রেডিও মাচ মিউজিক অ্যাওয়ার্ডস  সং অব দ্য সামার   বেস্ট কোলাবোরেশন   ২০১৮ এমটিভি ভিডিও মিউজিক অ্যাওয়ার্ডস জাপান  বেস্ট নিউ: ইন্টারন্যাশনাল   বর্ষসেরা ভিডিও   ব্রেকটুডো অ্যাওয়ার্ডস অ্যান-মারি  আর্টিসটা এম অ্যাসেনসাও   লসফোর্টি মিউজিক অ্যাওয়ার্ডস  ইন্টারন্যাশনাল নিউ আর্টিস্ট অব দ্য ইয়ার   এমটিভি ইউরোপ মিউজিক অ্যাওয়ার্ডস  বেস্ট নিউ অ্যাক্ট  ২০১৮ ব্রিট অ্যাওয়ার্ডস  "চাও আডিওস"  বর্ষসেরা ব্রিটিশ ভিডিও  ২০১৯২০১৯ ব্রিট অ্যাওয়ার্ডসনিজেব্রিট অ্যাওয়ার্ড ফর ব্রিটিশ ফিমেল সোলো আর্টিস্টস্পিক ইউর মাইন্ডব্রিট অ্যাওয়ার্ড ফর ব্রিটিশ অ্যালবাম অব দ্য ইয়ার"২০০২"বর্ষসেরা ব্রিটিশ এককবর্ষসেরা ব্রিটিশ ভিডিও২০১৯ গ্লোবাল অ্যাওয়ার্ডসসেরা গাননিজেসেরা নারীসেরা ব্রিটিশ শিল্পী অথবা দলসেরা পপ২০১৯ আইহার্ট রেডিও মিউজিক অ্যাওয়ার্ডস"রিরাইট দ্য স্টারস"সেরা কভার গান "ফ্রেন্ডস" ডান্স সং অব দ্য ইয়াররিমার্কেবল উইমেন অ্যাওয়র্ডস ২০১৯নিজে  বর্ষসেরা শিল্পী  

 তথ্যসূত্র 

 বহিঃসংযোগ 



বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:ব্রিটিশ গায়িকা
বিষয়শ্রেণী:ব্রিটিশ পপ গায়িকা
বিষয়শ্রেণী:মার্কিন পপ গায়িকা
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:উভকামী সঙ্গীতজ্ঞ
বিষয়শ্রেণী:মার্কিন সমসাময়িক আরঅ্যান্ডবি শিল্পী
বিষয়শ্রেণী:ওয়ার্নার রেকর্ডসের শিল্পী
বিষয়শ্রেণী:এলজিবিটিকিউ গীতরচয়িতা
বিষয়শ্রেণী:২১শ শতাব্দীর ইংরেজ গায়িকা
বিষয়শ্রেণী:আবেশিক অনুকর্ষী ব্যাধিতে আক্রান্ত ব্যক্তি
বিষয়শ্রেণী:ইংরেজ এলজিবিটিকিউ ক্রীড়াবিদ
বিষয়শ্রেণী:ইংরেজ পপ গায়িকা
বিষয়শ্রেণী:১৯৯০-এ জন্ম
বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
বিষয়শ্রেণী:২১শ শতাব্দীর ইংরেজ নারী ক্রীড়াবিদ